Taalgebruik: ronde, rondte | Maroela Media
Ronde is 'n fase of afdeling in 'n opeenvolgende reeks, bv. in 'n kompetisie, samesprekings of in boks. In spansportsoorte waar wedstryde ter sprake is, haal die spelers (of dring hulle deur tot) die kwarteind=, halfeind= en eindstryd.
Rondte slaan op 'n roete waarop beweeg word en wat weer by die beginpunt eindig, bv. in atletiek, motorsport, gholf en sommige wedvaarte.
'n Gholf-toernooi bestaan uit drie rondes wat elk 'n rondte van agtien putjies behels, en 'n skinkbord met die volgende ronde drankies word in die rondte gestuur. 'n Mens draai in die rondte (en eindig waar jy begin het), en die konstabel/dokter het op sy rondte 'n kwaaddoener betrap.
In die volgende figuurlike uitdrukkings kan ronde of rondte gebruik word: 'n gerug doen die ronde/rondte en die ronde/ rondte van Vader Cloete doen.
Hierdie brokkie verskyn in Skryf Afrikaans van A tot Z.
Ek stem nie saam nie. Die gebruik van "ronde" kan verwarring verskaf. Kyk gerus na die voorbeeld met die drankies wat die rondte (reg) doen… Is dit ronde drankies wat volrond is of in bolvormige kelkies bedien word ?
Ek is jare terug geleer deur n uitstekkende afrikaanse juff., dat rondte is n aksie en ronde is n vorm.